“สศอ.” เผยดัชนีผลผลิตอุตสาหกรรม ธ.ค.โต 7% หนุนทั้งปี 64 ขยายตัว 6%
“สศอ.” เผยดัชนีผลผลิตอุตสาหกรรม ธ.ค.โต 7% หนุนทั้งปี 64 ขยายตัว 6% คาดปี 65 ขยายตัว 4.0-5.0% และ GDP อุตสาหกรรมจะขยายตัว 2.5-3.5%
“สศอ.” เผยดัชนีผลผลิตอุตสาหกรรม ธ.ค.โต 7% หนุนทั้งปี 64 ขยายตัว 6% คาดปี 65 ขยายตัว 4.0-5.0% และ GDP อุตสาหกรรมจะขยายตัว 2.5-3.5%
31 ม.ค. 2565

สำนักงานเศรษฐกิจอุตสาหกรรม (สศอ.) เปิดเผยว่า ดัชนีผลผลิตอุตสาหกรรม (MPI) เดือน ธ.ค.64 อยู่ที่ระดับ 102.59 ขยายตัวเพิ่มขึ้น 6.83% เมื่อเทียบกับช่วงเดียวกันของปีก่อน (YoY) และปรับตัวดีขึ้นจากเดือน พ.ย.ที่ 4.91% ส่งผลให้ในปี 64 ขยายตัวเฉลี่ย 5.93%
ขณะที่อัตราการใช้กำลังการผลิต (CapU) เดือน ธ.ค.64 อยู่ที่ 66.3% เพิ่มขึ้นจาก 65.83% ในเดือน พ.ย.64 ส่งผลให้ CapU ในปี 64 อยู่ที่ 63.73%
โดยมีปัจจัยสำคัญ ได้แก่ 1.สถานการณ์การติดเชื้อไวรัสโควิด-19 ของแรงงานในสถานประกอบการในภาพรวมทยอยปรับตัวดีขึ้นต่อเนื่อง สะท้อนได้จากดัชนีแรงงานอุตสาหกรรมเดือน ธ.ค.64 ที่ขยายตัว 2.2% ขยายตัวต่อเนื่องเป็นเดือนที่สอง,2.ภาครัฐผ่อนคลายมาตรการควบคุมโควิด-19 แบบค่อยเป็นค่อยไป รวมถึงการเปิดประเทศ ส่งผลให้กิจกรรมทางเศรษฐกิจปรับตัวดีขึ้นต่อเนื่อง ทำให้อุปสงค์ในประเทศทยอยฟื้นตัว สะท้อนได้จากอุตสาหกรรมการกลั่นปิโตรเลียมขยายตัวต่อเนื่องเป็นเดือนที่สาม
3.ภาคการส่งออกมีคำสั่งซื้อเพิ่มขึ้นต่อเนื่องตามเศรษฐกิจโลกที่ฟื้นตัว รวมทั้งการอ่อนค่าของเงินบาทยังส่งผลดีต่อผู้ส่งออก และช่วยเพิ่มความสามารถในการแข่งขันด้านราคาของสินค้าไทย
ขณะที่ในปี 65 คาดว่าดัชนีผลผลิตอุตสาหกรรมจะขยายตัว 4.0-5.0% และ GDP อุตสาหกรรมจะขยายตัว 2.5-3.5%